ประจำเดือนมาแค่ 2 วัน รุ้สึกทานอะไรแล้วแน่นท้องเหนือสะดือคะ เจ็บหน้าอกได้สองอาทิตย์
สวัสดีค่ะ ประจำเดือนที่ปกตินั้นจะมานานได้ตั้งแต่ 2-7 วัน และในแต่ละรอบเดือนไม่จำเป็นต้องมาเท่ากัน แต่หากมีเลือดประจำเดือนออกน้อยกว่าปกติ อาจเกิดได้จากหลายสาเหตุ เช่น มีความเครียด ออกกำลังหักโหม พักผ่อนน้อย อดอาหาร มีน้ำหนักลด มีภาวะโลหิตจาง เป็นต้นส่วนอาการทานแล้วแน่นท้องบริเวณเหนือสะดือและเจ็บบริเวณอก อาจเกิดจากโรคกระเพาะอาหารอักเสบซึ่งจะทำให้มีอาการรปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้นและหากมีอาการกรดไหลย้อนร่วมด้วย ก็จะมีอาการแสบหรือเจ็บแน่นบริเวณหน้าอก มีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น ซึ่งสาเหตุที่ทำให้เกิดนั้นมีหลายปัจจัย เช่น การทานอาหารหรือยาที่ระคายเคืองต่อกระเพาะอาหาร การติดเชื้อแบคทีเรียที่ทำให้เกิดแผลในกระเพาะอาหาร การมีความเครียด เป็นต้นในเช่วงนี้ ควรทานอาหารอ่อนที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน เช่น ชา กาแฟ รวมถึงช็อกโกแลต และน้ำอัดลมอัดแก๊สต่างๆ ห้ามทานยาแก้ปวดกลุ่มที่ไม่ใช้สเตียรอยด์ (NSAID) เช่น ยาแก้ปวดกล้ามเนื้อ ปวดข้อต่างๆ ยาแก้ปวดประจำเดือน เป็นต้น หากอาการไม่ดีขึ้น ควรไปพบแพทย์เพื่อตรวจและรักษาค่ะ